Christina Hastorf
Christina Hastorf Res apud Vicidata repertae: Nativitas: 1950; Christina Anna Hastorf, nomine usitato Christine A. Hastorf, est archaeologa et archaeobotanista. Alumna est universitatis Californiensis Berkeleiensis, ubi postea docet. De palaeoethnobotania Erythroxyli cocae generisque Capsici victualiumque Andinum necnon ciborum luxuosorum operam dedit. Duos libros de novis methodis archaeologicis et archaeobotanicis edidit, videlicet Current Paleoethnobotany (1989), The Uses of Style in Archaeology (1990). Effossiones inquisitionesque conduxit praesertim ad litora lacus Titicaca. Anno 1999 opera archaeologorum qui Chiripa iuxta hunc lacum exploraverunt, a se directa, divulgari curavit (ibi habitabant homines aevi formativi inter annos circiter 1400 et 850 a.C.n.). Saepe de evolventibus regionis Andinae antiquae civitatibus scripsit.